ചേരിപ്പോരിനിടെ മുസ്ലിം ലീഗ് നേതൃയോഗം ഇന്ന് ചേരും മൊയിന് അലി ഉയര്ത്തിയ ആരോപണങ്ങളും ചര്ച്ചയാകും പാര്ട്ടിക്കുള്ളിലെ ചേരിപ്പോര് രൂക്ഷമായ പശ്ചാത്തലത്തില് മുസ്ലിം ലീഗ് നേതൃയോഗം ഇന്ന് ചേരും. പാണക്കാട് ഹൈദരലി ശിഹാബ് തങ്ങളുടെ മകന് മൊയീന് അലി തങ്ങള് കഴിഞ്ഞ ദിവസം ഉയര്ത്തിയ ആരോപണങ്ങള് വലിയ കൊടുങ്കാറ്റാണ് രാഷ്ട്രീയ കേരളത്തിലുണ്ടാക്കിയത്. ആരോപണങ്ങളോട് അനുകൂലിച്ചും പ്രതികൂലിച്ചും പ്രവര്ത്തകര് രണ്ടായി തിരിഞ്ഞത് കടുത്ത വെല്ലുവിളിയാണ് ലീഗിനുണ്ടാക്കിയിരിക്കുന്നത്. കുഞ്ഞാലിക്കുട്ടിക്കെതിരെ കടുത്ത ആരോപണങ്ങള് ഉയര്ത്തി വാര്ത്താ സമ്മേളനം വിളിച്ച മൊയിന് അലി തങ്ങള്ക്കെതിരെ നടപടി വേണമെന്ന ആവശ്യമുയരുന്നുണ്ട്. എന്നാല് പാണക്കാട് കുടുംബാംഗത്തിനെതിരെ മുസ്ലിം ലീഗില് നടപടിയെടുക്കുക എളുപ്പവുമല്ല മൊയിന് അലി തങ്ങളുടെ ചന്ദ്രികയിലെ ഇടപെടലുകള്ക്ക് ഹൈദരലിയുടെ പിന്തുണയുണ്ടെന്ന് കഴിഞ്ഞ ദിവസം വ്യക്തമായിരുന്നു. ഇതുസംബന്ധിച്ച് ഹൈദരലി എഴുതിയ കത്ത് പുറത്തുവന്നിരുന്നു.